SPrÁva o Účasti verejnosti na Tvorbe právnych Predpisov 

K príprave návrhu zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov bola vytvorená  pracovná skupina a niekoľko pracovných podskupín (podľa typu zariadenia sociálnoprávnej ochrany detí a o sociálnej kurately) . Prvé stretnutie pracovnej skupiny sa uskutočnilo v marci 2014 a v priebehu rokov 2014 – 2017 sa uskutočnilo niekoľko desiatok pracovných stretnutí. Členmi pracovnej skupiny boli zástupcovia reprezentatívnych organizácií, a to: Fórum riaditeľov a zamestnancov detských domovov, Združenie neštátnych detských domovov, Asociácia krízových stredísk, Asociácia resocializačných stredísk a postresocializačných služieb Slovenskej republiky a  Národná asociácia zariadení pre deti a rodinu. Zároveň sa uskutočnili ďalšie  pracovné stretnutia so zástupcami zariadení, napr. pracovné stretnutia s krízovými strediskami, resocializačnými strediskami. Okrem toho bol zákon predstavený aj zástupcom vyšších územných celkov, Združeniu miest a obcí Slovenska, ako aj iným vybraným odborníkom  v špecifických oblastiach. 
Cieľom pracovnej skupiny a pracovných stretnutí bolo zapojiť zástupcov reprezentatívnych organizácií do tvorby návrhu zákona ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, a prediskutovanie najlepších možností riešení identifikovaných problémov a nových výziev. Predmetný návrh vychádza okrem iného aj odporúčaní vybraných výborov OSN, odporúčaní z rôznych hodnotiacich správ, napr. EK a najmä z aplikačnej praxe. Návrh riešení bol predmetom mnohých odborných stretnutí pracovných skupín, pričom boli prediskutované rôzne alternatívy riešení. 
Široká verejnosť bola o príprave návrhu zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a ktorým sa menia a dopĺňajú  niektoré zákony informovaná prostredníctvom predbežnej informácie č. PI/2017/140 zverejnenej v informačnom systéme verejnej správy Slov-Lex, od 23.6. 2017 s termínom ukončenia pripomienkového konania dňa 7.7.2017.
K predbežnej informácií č. PI/2017/140 neboli uplatnené pripomienky zo strany verejnosti.
Účelom predbežnej informácie bolo v zásade informovať širokú verejnosť o návrhu zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a ktorým sa menia a dopĺňajú  niektoré zákony, s prihliadnutím na možnosť plnohodnotnej účasti verejnosti na tvorbe tohto návrhu zákona prostredníctvom zasielania pripomienok v rámci medzirezortného pripomienkového konania, ktoré sa bude konať v septembri 2017.
Pripomienky uplatnené v medzirezortnom pripomienkovom konaní, budú následne vyhodnotené a diskutované s jednotlivými subjektmi.

Správa o účasti verejnosti na tvorbe právneho predpisu
Scenár 3: Verejnosť sa zúčastňuje na tvorbe právneho predpisu	
Fáza procesu	Subfáza	Kontrolná otázka	Á	N	
1. Príprava tvorby právneho predpisu	1.1 Identifikácia cieľa	Bol zadefinovaný cieľ účasti verejnosti na tvorbe právneho predpisu?	☒	☐	
	1.2 Identifikácia problému a alternatív	Bola vykonaná identifikácia problému a alternatív riešení?	☒	☐	
	1.3 Identifikácia zainteresovaných skupín a jednotlivcov	Bola vykonaná identifikácia zainteresovaných skupín a jednotlivcov?	☒	☐	
	1.4 Identifikácia záujmov zainteresovaných skupín a jednotlivcov	Bola vykonaná identifikácia záujmov a možných konfliktov zainteresovaných skupín a jednotlivcov?	☒	☐	
2. Informovanie verejnosti o tvorbe právneho predpisu	2.1 Rozsah informácií	Boli verejnosti poskytnuté informácie o probléme, ktorý má predmetný právny predpis riešiť?	☒	☐	
		Boli verejnosti poskytnuté informácie o cieli účasti verejnosti na tvorbe právneho predpisu spolu s časovým rámcom jeho tvorby?	☒	☐	
		Boli verejnosti poskytnuté informácie o plánovanom procese tvorby právneho predpisu?	☒	☐	
	2.2 Kontinuita informovania	Boli verejnosti poskytnuté relevantné informácie pred začatím tvorby právneho predpisu?	☒	☐	
		Boli verejnosti poskytnuté relevantné informácie počas tvorby právneho predpisu?	☒	☐	
		Boli verejnosti poskytnuté relevantné informácie aj po ukončení tvorby právneho predpisu?	☒	☐	
	2.3 Kvalita a včasnosť informácií	Boli relevantné informácie o tvorbe právneho predpisu verejnosti poskytnuté včas?	☒	☐	
		Boli relevantné informácie o tvorbe právneho predpisu a o samotnom právnom predpise poskytnuté vo vyhovujúcej technickej kvalite?	☒	☐	
	2.4 Adresnosť informácií	Boli zvolené komunikačné kanály dostatočné vzhľadom na prenos relevantných informácií o  právnom predpise smerom k verejnosti? 	☒	☐	
3. Účasť verejnosti na tvorbe právneho predpisu	3.1 Jasné zadanie procesu tvorby právneho predpisu	Bol zadefinovaný základný rámec procesu tvorby právneho predpisu?	☒	☐	
	3.2 Zapojení aktéri
	Predstavujú zapojení aktéri reprezentatívnu vzorku zainteresovaných skupín a jednotlivcov?	☒	☐	
		Reprezentujú zapojení aktéri celkovú heterogenitu zainteresovaných skupín a jednotlivcov?
	☐	☒	
	3.3 Spätná väzba	Bola zapojeným aktérom odoslaná spätná väzba ako bolo s ich návrhom naložené? 	☒	☐	
		Indikujú zapojení aktéri spokojnosť s vyhodnotením ich návrhov k právnemu predpisu?

	☒	☐	
	3.4 Zapracovanie návrhov zapojených aktérov	Boli návrhy zo strany zapojených aktérov zapracované do návrhu právneho predpisu?	☒	☐	
		Indikujú zapojení aktéri, že ich návrh ovplyvnil konečnú podobu právneho predpisu?	☒	☐	
	3.5 Naplnenie cieľov a očakávaní	Boli splnené ciele a očakávania od účasti verejnosti na tvorbe právneho predpisu na strane predkladateľa právneho predpisu?	☒	☐	
		Indikujú zapojení aktéri naplnenie svojich cieľov a očakávaní, s ktorými vstupovali do tvorby právneho predpisu?	☒	☐	
	3.6 Formy  procesu tvorby právneho predpisu	Prispeli zvolené participatívne metódy k splneniu cieľa účasti verejnosti na tvorbe právneho predpisu?	☒	☐	
		Bola kvantita participatívnych metód adekvátna vzhľadom k povahe, komplexnosti a predmetu právneho predpisu?	☒	☐	
		Indikujú zapojení aktéri spokojnosť s formou procesu tvorby právneho predpisu a so zvolenými participatívnymi metódami?	☒	☐	
	3.7 Výstup procesu tvorby právneho predpisu	Bolo zapojeným aktérom umožnené pripomienkovať správu o účasti verejnosti na tvorbe právneho predpisu?	☒	☐	
4. Vyhodnotenie procesu tvorby právneho predpisu	4.1 Hodnotenie procesu	Bolo vykonané hodnotenie procesu tvorby právneho predpisu?	☐	☒	
		Bola zverejnená hodnotiaca správa procesu tvorby právneho predpisu?	☐	☒	
		Bol splnený cieľ účasti verejnosti na tvorbe právneho predpisu?	☐	☒	
Vysvetlivky 
1) Cieľ účasti verejnosti na tvorbe právneho predpisu závisí od zamýšľanej intenzity zapojenia verejnosti do tvorby právneho predpisu:
• Scenár 1 - informovať verejnosť o procese tvorby právneho predpisu
• Scenár 2 – zapojiť verejnosť do diskusie o tvorbe právneho predpisu
• Scenár 3 – zapojiť verejnosť do tvorby právneho predpisu
• Scenár 4 – zapojiť čo najširšiu verejnosť do tvorby právneho predpisu v rovnocennom postavení s predkladateľom právneho predpisu
Cieľ účasti verejnosti na tvorbe právneho predpisu je súčasťou hodnotiacej správy procesu tvorby právneho predpisu (pozri vysvetlivku č. 9).
2) Vypĺňa sa na základe hodnotiacej správy (pozri vysvetlivku č. 9).
3) Zainteresovanými skupinami a jednotlivcami sa rozumejú skupiny alebo jednotlivci, ktorí:
• budú právnym predpisom ovplyvnení a/alebo majú nejaký záujem na výslednej podobe právneho predpisu,
• môžu nejakým spôsobom ovplyvniť, ohroziť alebo znemožniť tvorbu právneho predpisu.
4) Informácie boli poskytnuté v takej forme, aby boli prístupné aj osobám so zdravotným postihnutím a ďalším skupinám osôb znevýhodneným obmedzeným prístupom k informáciám a vo forme, ktorá je strojovo spracovateľná.
5) V základnom rámci procesu tvorby právneho predpisu majú byť zadefinované najmä:
• záväzky a povinnosti zapojených aktérov a ich mandát v procese,
• zvolené participatívne metódy
• preferované postupy rozhodovania,
• spôsob riešenia názorových a hodnotových rozdielov medzi zainteresovanými skupinami.
Základný rámec procesu tvorby právneho predpisu je súčasťou hodnotiacej správy procesu tvorby právneho predpisu (pozri vysvetlivku č. 9).
6) Zapojenými aktérmi sa rozumejú zainteresované skupiny a jednotlivci, ktorí boli aktívne zapojení do tvorby právneho predpisu.
7) Vypĺňa sa na základe stanoviska zapojených aktérov. Stanovisko zapojených aktérov je súčasťou hodnotiacej správy procesu tvorby právneho predpisu (pozri vysvetlivku č. 9).
8) Participatívnymi metódami sa rozumejú napríklad:
• ad-hoc osobné konzultácie s vybranými odborníkmi resp. zainteresovanými skupinami a jednotlivcami,
• pracovné a poradné skupiny vytvorené zo zástupcov predkladateľa právneho predpisu a zainteresovaných skupín a jednotlivcov,
• konferencie a workshopy,
• verejné vypočutia,
• diskusné a deliberačné fóra.
Zvolené participatívne metódy sú súčasťou hodnotiacej správy procesu tvorby právneho predpisu (pozri vysvetlivku č. 9).
9) Hodnotiaca správa procesu tvorby právneho predpisu obsahuje najmä:
• cieľ účasti verejnosti na tvorbe právneho predpisu,
• spôsob identifikácie problému a alternatív riešení,
• spôsob identifikácie zainteresovaných skupín a jednotlivcov,
• spôsob identifikácie záujmov a možných konfliktov zainteresovaných skupín a jednotlivcov,
• spôsob zapojenia zainteresovaných skupín a jednotlivcov do tvorby právneho predpisu,
• zoznam zapojených aktérov,
• zvolené a použité participatívne metódy,
• stanoviská zapojených aktérov podľa zvoleného scenára účasti verejnosti na tvorbe právneho predpisu.
Hodnotiaca správa je prílohou k správe o účasti verejnosti na tvorbe právneho predpisu.